ІІМ: 21 мыңға жуық мас жүргізуші ұсталды
"ІІМ: 21 мыңға жуық мас жүргізуші ұсталды" | "https://abai.kz/post/190507"
TITLE: ІІМ: 21 мыңға жуық мас жүргізуші ұсталды
URL: https://abai.kz/post/190507
META: "ІІМ: 21 мыңға жуық мас жүргізуші ұсталды" | "https://abai.kz/post/190507"
DATE: 14.11.2024
AUTHOR(s): Abai.kz
TOTAL WORDS: 111
TEXT: Жыл басынан бері 25 мыңнан астам жүргізуші көлік басқару құқығынан айырылған. Бұл туралы ҚР ІІМ Әкімшілік полиция комитетінің төрағасы Қайсар Сұлтанбаев айтты. «Жүргізуші тәртібіне бақылау күшейтілді. 21 мыңға жуық мас жүргізуші ұсталды. 10 мыңға жуық қарсы жолаққа шығу деректерінің жолы кесілді. 25 мыңнан астам жүргізуші көлік басқару құқығынан айырылып, 20 мыңнан астам құқық бұзушы әкімшілік қамауға алынды. 400 мыңға жуық жаяу жүргіншіге айыппұл салынды. Жалпы, 2024 жылы 10 миллионнан астам жол ережесін бұзу фактілері анықталды. Бұл былтырғы жылға қарағанда 3 миллионға артық. Ол үшін автоматты түрде тіркеу камералары белсенді қолданылуда. Олардың көмегімен 7 миллионнан астам жол ережесін бұзғандар анықталды», - деді Әкімшілік полиция комитетінің төрағасы ОКҚ алаңында өткен баспасөз мәслихатында. Abai.kz
